ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 225/13

Sentenza tal-Qorti tal-Ġustizzja (It-Tieni Awla) tat-8 ta’ Mejju 2013 (talba għal deċiżjoni preliminari tal-Upper Tribunal (Immigration and Asylum Chamber) London — ir-Renju Unit) — Olaitan Ajoke Alarape, Olukayode Azeez Tijani vs Secretary of State for the Home Department

(Kawża C-529/11) (1)

(Moviment liberu tal-persuni - Regolament (KEE) Nru 1612/68 - Artikolu 12 - Konjuġi ddivorzjata ta’ ċittadin ta’ Stat Membru li ħadem fi Stat Membru ieħor - Wild maġġorenni li jsegwi l-istudji tiegħu fl-Istat Membru ospitanti - Dritt ta’ residenza għall-ġenitur li huwa ċittadin ta’ Stat terz - Direttiva 2004/38/KE - Artikoli 16 sa 18 - Dritt ta’ residenza permanenti tal-membri tal-familja ta’ ċittadin tal-Unjoni li ma għandhomx in-nazzjonalità ta’ Stat Membru - Residenza legali - Residenza bbażata fuq l-imsemmi Artikolu 12)

2013/C 225/20

Lingwa tal-kawża: l-Ingliż

Qorti tar-rinviju

Upper Tribunal (Immigration and Asylum Chamber) London

Partijiet fil-kawża prinċipali

Rikorrenti: Olaitan Ajoke Alarape, Olukayode Azeez Tijani

Konvenut: Secretary of State for the Home Department

Fil-preżenza ta’: AIRE Centre

Suġġett

Talba għal deċiżjoni preliminari — Upper Tribunal (Immigration and Asylum Chamber) London — Interpretazzjoni tal-Artikolu 12 tar-Regolament tal-Kunsill (KEE) Nru 1612/68, tal-15 ta’ Ottubru 1968, dwar il-libertà tal-moviment għall-ħaddiema fi ħdan il-Komunità (ĠU Edizzjoni Speċjali bil-Malti, Kapitolu 5, Vol. 1, p. 15) — Dritt ta’ residenza, wara divorzju minn ma’ ċittadin ta’ Stat Membru ieħor li eżerita d-dritt għal moviment liberu tiegħu, ta’ ċittadina ta’ Stat terz li għandha l-kura tat-wild tagħha, liema wild għandu iktar minn 21 sena u li jsegwi l-istudji tiegħu fl-Istat Membru ospitanti — Kunċett ta’ “ġenitur li għandu effettivament il-kustodja ta’ wild” — Kriterji ta’ evalwazzjoni

Dispożittiv

(1) Il-ġenitur ta’ wild li laħaq l-età bħala maġġorenni u li kellu aċċess għat-tagħlim abbażi tal-Artikolu 12 tar-Regolament tal-Kunsill (KE) Nru 1612/68, tal-15 ta’ Ottubru 1968, dwar il-libertà tal-moviment għall-ħaddiema fi ħdan il-Komunità, kif emendat bid-Direttiva 2004/38/KE tal-Parlament Ewropew u tal-Kunsill, tad-29 ta’ April 2004, jista’ jkompli jibbenefika minn dritt derivat ta’ residenza skont dan l-istess artikolu jekk il-preżenza u l-kura tiegħu jibqgħu neċessarji għal dan il-wild sabiex ikun jista’ jsegwi u jtemm l-istudji tiegħu, ħaġa li hija l-qorti tar-rinviju li għandha tevalwa billi tieħu inkunsiderazzjoni ċ-ċirkustanzi kollha tal-kawża li titressaq quddiemha.

(2) Il-perijodi ta’ residenza fi Stat Membru ospitanti, imwettqa minn membri tal-familja ta’ ċittadin tal-Unjoni li ma għandhomx in-nazzjonalità ta’ Stat Membru abbażi biss tal-Artikolu 12 tar-Regolament Nru 1612/68, kif emendat bid-Direttiva 2004/38, u mingħajr ma jkunu sodisfatti l-kundizzjonijiet previsti sabiex jittieħed benefiċċju minn dritt ta’ residenza skont din id-direttiva, ma jistgħux jittieħdu inkunsiderazzjoni għall-finijiet tal-kisba minn dawn il-membri tal-familja tad-dritt ta’ residenza permanenti fis-sens ta’ din id-direttiva.

(1) ĠU C 370, 17.12.2011
(2)

Id-Direttiva 93/13 għandha tiġi interpretata fis-sens li: — meta l-qorti nazzjonali, li tkun adita b’kawża ppreżentata minn bejjiegħ jew fornitur kontra konsumatur, li tkun tirrigwarda l-eżekuzzjoni ta’ kuntratt, ikollha s-setgħa, skont ir-regoli proċedurali interni, li teżamina ex officio l-kuntrarjetà bejn il-klawżola li fuqha tkun ibbażata t-talba u r-regoli nazzjonali ta’ ordni pubbliku, hija għandha bl-istess mod, ġaladarba jkun ġie stabbilit li l-imsemmija klawżola tidħol fil-kamp ta’ applikazzjoni ta’ dik id-Direttiva, tevalwa ex officio n-natura possibbilment inġusta ta’ din tal-aħħar fid-dawl tal-kriterji stabbiliti mill-imsemmija Direttiva; — meta l-qorti nazzjonali jkollha s-setgħa, skont ir-regoli proċedurali interni, li tannulla ex officio klawżola li tmur kontra l-ordni pubbliku jew kontra dispożizzjoni legali vinkolanti li l-portata tagħha tkun tiġġustifika dik is-sanzjoni, hija għandha, fil-prinċipju, wara li tkun tat lill-partijiet il-possibbiltà ta’ diskussjoni kontradittorja, tannulla ex officio klawżola kuntrattwali li hija tkun ikkonstatat in-natura inġusta tagħha fid-dawl tal-kriterji stabbiliti mill-imsemmija Direttiva.
MT Il-Ġurnal Uffiċjali tal-Unjoni Ewropea C 171/7

Sentenza tal-Qorti tal-Ġustizzja (Awla Manja) tat-23 ta’ April 2013 — Laurent Gbagbo (C-478/11 P), Katinan Justin Koné (C-479/11 P), Akissi Danièle Boni-Claverie (C-480/11 P), Alcide Djédjé (C-481/11 P), Affi Pascal N’Guessan (C-482/11 P) vs Il-Kunsill tal-Unjoni Ewropea

(Kawżi magħquda C-478/11 sa C-482/11 P) (1)

(Appell - Politika barranija u ta’ sigurtà komuni - Miżuri restrittivi meħuda kontra persuni u entitajiet - Is-sitt paragrafu tal-Artikolu 263 TFUE - Terminu għall-preżentata ta’ rikors - Forza maġġuri - Kunflitt bl-armi)

2013/C 171/12

Lingwa tal-proċedura: il-Franċiż

Partijiet

Appellanti: Laurent Gbagbo (C-478/11 P), Katinan Justin Koné (C-479/11 P), Akissi Danièle Boni-Claverie (C-480/11 P), Alcide Djédjé (C-481/11 P), Affi Pascal N’Guessan (C-482/11 P) (rappreżentant: L. Bourthoumieux, avocate)

Parti oħra fil-proċedura: Il-Kunsill tal-Unjoni Ewropea (rappreżentanti: B. Driessen u M.-M. Joséphidès, aġenti)

Suġġett

Appelli mid-digrieti tal-Qorti Ġenerali tal-Unjoni Ewropea tat-13 ta’ Lulju 2011, Gbagbo vs Il-Kunsill (T-348/11), Koné vs Il-Kunsill (T-349/11), Boni-Claverie vs Il-Kunsill (T-350/11), Djédjé vs Il-Kunsill (T-351/11) u N’Guessan vs Il-Kunsill (T-352/11), li permezz tagħhom il-Qorti Ġenerali ċaħdet bħala manifestament inammissibbli r-rikorsi tal-appellanti intiżi għall-annullament, minn naħa, tad-Deċiżjonijiet tal-Kunsill 2011/17/PESK, tal-11 ta’ Jannar 2011 (ĠU L 11, p. 31), 2011/18/PESK, tal-14 ta’ Jannar 2011 (ĠU L 11, p. 36), u 2011/221/PESK, tas-6 ta’ April 2011 (ĠU L 93, p. 20), li jemendaw id-Deċiżjoni tal-Kunsill 2010/656/PESK, li ġġedded il-miżuri restrittivi kontra l-Côte d’Ivoire, u, min-naħa l-oħra, tar-Regolamenti tal-Kunsill (UE) Nru 25/2011, tal-14 ta’ Jannar 2011 (ĠU L 11, p. 1), u Nru 330/2011, tas-6 ta’ April 2011 (ĠU L 93, p. 10), li jemendaw ir-Regolament (KE) Nru 560/2006, li jimponi ċerti miżuri restrittivi speċifiċi diretti kontra ċerti persuni u entitajiet minħabba s-sitwazzjoni fil-Kosta tal-Avorju sa fejn dawn l-atti jikkonċernawhom — Nuqqas ta’ notifika individwali tal-imsemmija deċiżjoni — Każ ta’ forza maġġuri

Dispożittiv

(1) L-appelli huma miċħuda.

(2) Laurent Gbagbo, Katinan Justin Koné, Akissi Danièle Boni-Claverie, Alcide Djédjé u Affi Pascal N’Guessan huma kkundannati għall-ispejjeż.

(1) ĠU C 6, 7.1.2012.
MT Il-Ġurnal Uffiċjali tal-Unjoni Ewropea C 225/19

Sentenza tal-Qorti tal-Ġustizzja (It-Tielet Awla) tal-20 ta’ Ġunju 2013 (talba għal deċiżjoni preliminari tal-Upper Tribunal (Tax and Chancery Chamber) — ir-Renju Unit) — Her Majesty’s Commissioners of Revenue and Customs vs Paul Newey, li qed jaġixxi taħt l-isem kummerċjali Ocean Finance

(Kawża C-653/11) (1)

(Rinviju għal deċiżjoni preliminari - Sitt Direttiva tal-VAT - Artikoli 2(1) u 6(1) - Kunċett ta’ “provvista ta’ servizzi” - Provvista ta’ servizzi ta’ reklamar u ta’ senserija ta’ kreditu - Eżenzjonijiet - Realtà ekonomika u kummerċjali tat-tranżazzjonijiet - Prattiki abbużivi - Tranżazzjonijiet li għandhom biss l-għan li jinkiseb vantaġġ fiskali)

2013/C 225/31

Lingwa tal-kawża: l-Ingliż

Qorti tar-rinviju

Upper Tribunal (Tax and Chancery Chamber)

Partijiet fil-kawża prinċipali

Rikorrenti: Her Majesty’s Commissioners of Revenue and Customs

Konvenut: Paul Newey, li qed jaġixxi taħt l-isem kummerċjali Ocean Finance

Suġġett

Talba għal deċiżjoni preliminari — Upper Tribunal — Interpretazzjoni tal-Artikoli 9(2)(e) u 13B(d) tad-Direttiva 77/388/KEE: Is-Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1 p. 23) — Eżenzjoni tal-provvisti tas-servizz ta’ senserija ta’ kreditu — Attività ta’ senserija ta’ kreditu diretta lejn ir-Renju Unit ta’ kumpannija stabbilita f’Jersey li tuża s-servizzi ta’ persuna stabbilita fir-Renju Unit — Attribuzzjoni tal-attività lill-kumpannija stabbilita f’Jersey jew lill-persuna stabbilita fir-Renju Unit

Dispożittiv

It-termini kuntrattwali, anki jekk jikkostitwixxu fatt li għandu jittieħed inkunsiderazzjoni, ma humiex determinanti għall-finijiet tal-identifikazzjoni tal-fornitur u tal-benefiċjarju ta’ “provvista ta’ servizzi”, skont l-Artikolu 2(1) u 6(1) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, kif emendata bid-Direttiva tal-Kunsill 1999/59/KE tas-17 ta’ Ġunju 1999. B’mod partikolari, dawn it-termini jistgħu jiġu injorati jekk jirriżulta li ma jirriflettux ir-realtà ekonomika u kummerċjali iżda jikkostitwixxu skema purament artifiċjali li tkun mingħajr realtà ekonomika u li titwettaq unikament bil-għan li jinkiseb vantaġġ fiskali, kwistjoni li għandha tiġi evalwata mill-qorti tar-rinviju.

(1) ĠU C 65, 3.3.2012.
MT Il-Ġurnal Uffiċjali tal-Unjoni Ewropea C 225/17

Sentenza tal-Qorti tal-Ġustizzja (It-Tieni Awla) tat-13 ta’ Ġunju 2013 — HGA Srl et vs Il-Kummissjoni Ewropea

(Kawżi magħquda C-630/11 P sa C-633/11 P) (1)

(Appell - Għajnuna mill-Istat għal skopijiet reġjonali - Għajnuna favur l-industrija tal-lukandi f’Sardegna - Għajnuna ġdida - Modifika ta’ skema ta’ għajnuna eżistenti - Deċiżjoni ta’ rettifika - Possibbiltà li tiġi adottata tali deċiżjoni - Regolament (KE) Nru 659/1999 - Artikoli 4(5), 7(6), 10(1), 13(2), 16 u 20(1) - Effett ta’ inċentiv tal-għajnuna - Protezzjoni tal-aspettattivi leġittimi)

2013/C 225/27

Lingwa tal-proċedura: it-Taljan

Partijiet

Appellanti: HGA Srl, Gimar Srl, Coghene Costruzioni Srl, Camping Pini e Mare di Cogoni Franco & C. Sas, Immobiliare 92 Srl, Gardena Srl, Hotel Stella 2000 Srl, Vadis Srl, Macpep Srl, San Marco Srl, Due lune SpA, Hotel Mistral di Bruno Madeddu & C.Sas, L’Esagono di Mario Azara & Co. Snc, Le Buganville Srl (li qabel kienet Le Buganville di Cogoni Giuseppe & C. Snc), Le Dune Srl (li qabel kienet Le Dune di Stefanelli Vincenzo & C. Snc) (rappreżentanti: G. Dore, F. Ciulli u A. Vinci, avukati) (C-630/11 P), Regione autonoma della Sardegna (rappreżentanti: A. Fantozzi u G. Mameli, avukati) (C-631/11 P), Timsas srl (rappreżentanti: D. Dodaro u S. Pinna, avukati) (C-632/11 P), Grand Hotel Abi d’Oru SpA (rappreżentanti: D. Dodaro u R. Masuri, avukati) (C-633/11 P)

Parti oħra fil-proċedura: Il-Kummissjoni Ewropea (rappreżentanti: D. Grespan, C. Urraca Caviedes u G. Conte, aġenti)

Suġġett

Appell ippreżentat kontra s-sentenza mogħtija mill-Qorti Ġenerali (Ir-Raba’ Awla) fl-20 ta’ Settembru 2011, Regione autonoma della Sardegna et vs Il-Kummissjoni (T-394/08), li biha l-Qorti Ġenerali ċaħdet it-talbiet għall-annullament tad-Deċiżjoni tal-Kummissjoni 2008/854/KE, tat-2 ta’ Lulju 2008, dwar l-iskema ta’ għajnuna “Liġi reġjonali nru 9 tal-1998 — applikazzjoni abbużiva tal-għajnuna N 272/98” (ĠU L 302, p. 9), li biha r-Regione autonoma della Sardegna tat sussidji favur investimenti inizjali fl-industrija tal-lukandi f’Sardegna — Obbligu ta’ motivazzjoni — Prinċipji ta’ ċertezza legali u ta’ protezzjoni tal-aspettattivi leġittimi

Dispożittiv

(1) L-appelli huma miċħuda.

(2) L-appellanti huma kkundannati in solidum għall-ispejjeż.

(1) ĠU C 118, 21.4.2012.
MT Il-Ġurnal Uffiċjali tal-Unjoni Ewropea C 225/16

Sentenza tal-Qorti tal-Ġustizzja (L-Għaxar Awla) tas-16 ta’ Mejju 2013 — Il-Kummissjoni Ewropea vs Ryanair Ltd, Air One SpA

(Kawża C-615/11 P) (1)

(Appell - Rikors għal nuqqas li tittieħed azzjoni - Artikolu 232 KE - Regolament (KE) Nru 659/1999 - Artikolu 20(2) - Allegata għajnuna mill-Istat favur kumpanniji tal-ajru Taljani - Ilment - Assenza ta’ deċiżjoni tal-Kummissjoni)

2013/C 225/26

Lingwa tal-proċedura: l-Ingliż

Partijiet

Appellanti: Il-Kummissjoni Ewropea (rappreżentanti: L. Flynn, D. Grespan u S. Noë, aġenti)

Partijiet oħra fil-proċedura: Ryanair Ltd (rappreżentanti: E. Vahida, avukat, I.-G. Metaxas-Maragkidis, avukati), Air One SpA (rappreżentanti: M. Merola, M.C. Santacroce u G. Belotti, avukati)

Suġġett

Appell mis-sentenza tal-Qorti Ġenerali (Il-Ħames Awla) tad-29 ta’ Settembru 2011, Ryanair vs Il-Kummissjoni (T-442/07) li tilqa’ parzjalment rikors għal nuqqas li tittieħed azzjoni sabiex jiġi kkonstatat li l-Kummissjoni illegalment naqset milli tieħu deċiżjoni dwar l-ilmenti tal-appellanti dwar għajnuna allegatament mogħtija mill-Italja lil Alitalia, lil Air One u lil Meridiana, fil-forma ta’ tipi differenti ta’ miżuri vantaġġużi applikati favur dawn il-kumpanniji

Dispożittiv

(1) L-appell huwa miċħud.

(2) Il-Kummissjoni Ewropea hija kkundannata għall-ispejjeż.

(1) ĠU C 65, 3.3.2012.
MT Il-Ġurnal Uffiċjali tal-Unjoni Ewropea C 260/9

Sentenza tal-Qorti tal-Ġustizzja (Ir-Raba’ Awla) tat-18 ta’ Lulju 2013 — New Yorker SHK Jeans GmbH & Co. KG, li kienet New Yorker SHK Jeans GmbH vs L-Uffiċċju għall-Armonizzazzjoni fis-Suq Intern (Trade marks u Disinni), Vallis K.-Vallis A. & Co. OE

(Kawża C-621/11 P) (1)

(Appell - Applikazzjoni għar-reġistrazzjoni tat-trade mark verbali Komunitarja FISHBONE - Proċedimenti ta’ oppożizzjoni - Trade mark nazzjonali figurattiva preċedenti FISHBONE BEACHWEAR - Użu ġenwin mit-trade mark preċedenti - Teħid inkunsiderazzjoni ta’ provi addizzjonali mhux prodotti fit-terminu stabbilit - Regolament (KE) Nru 207/2009 - Artikoli 42(2) u (3) u 76(2) - Regolament (KE) Nru 2868/95 - Regola 22(2))

2013/C 260/16

Lingwa tal-kawża: l-Ingliż

Partijiet

Appellanti: New Yorker SHK Jeans GmbH & Co. KG, li kienet New Yorker SHK Jeans GmbH (rappreżentant: V. Spitz, avukat)

Partijiet) oħra fil-proċedura: L-Uffiċċju għall-Armonizzazjoni fis-Suq Intern (Trade marks u Disinni) (rappreżentant: P. Geroulakos, aġent), Vallis K.-Vallis A. & Co. OE

Suġġett

Appell mis-sentenza tal-Qorti Ġenerali (Is-Sitt Awla), tad-29 ta’ Settembru 2001, New Yorker SHK Jeans vs UASI (T-415/09), li permezz tagħha l-Qorti Ġenerali ċaħdet rikors għal annullament ippreżentat mill-applikant għat-trade mark verbali “FISHBONE”, għal prodotti fil-klassijiet 18 u 25, kontra d-Deċiżjoni R 1051/2008-1 tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (UASI), tat-30 ta’ Lulju 2009, li tiċħad parzjalment l-appell mid-deċiżjoni tad-diviżjoni tal-oppożizzjoni li tirrifjuta parzjalment ir-reġistrazzjoni tal-imsemmija trade mark fil-kuntest tal-oppożizzjoni ppreżentata kontra l-proprjetarju tat-trade mark nazzjonali “FISHBONE BEACHWEAR”, għal prodotti fil-klassi 25, kif ukoll tas-sinjal nazzjonali “Fishbone” użat fil-kummerċ — Użu ġenwin tat-trade mark preċedenti — Teħid inkunsiderazzjoni ta’ provi addizzjonali

Dispożittiv

(1) L-appell huwa miċħud.

(2) New Yorker SHK Jeans GmbH & Co. KG hija kkundannata għall-ispejjeż.

(1) ĠU C 25, 28.01.2012
MT Il-Ġurnal Uffiċjali tal-Unjoni Ewropea C 260/6

Sentenza tal-Qorti tal-Ġustizzja (Awla Manja) tat-18 ta’ Lulju 2013 (talba għal deċiżjoni preliminari ta’ Polymeles Protodikeio Athinon — il-Greċja) — Daiichi Sankyo Co. Ltd, Sanofi-Aventis Deutschland GmbH vs DEMO Anonymos Viomichaniki kai Emporiki Etairia Farmakon

(Kawża C-414/11) (1)

(Politika kummerċjali komuni - Artikolu 207 TFUE - Aspetti kummerċjali tal-proprjetà intellettwali - Ftehim dwar l-aspetti tad-drittijiet ta’ proprjetà intellettwali relatati mal-kummerċ (TRIPS) - Artikolu 27 - Oġġett li jista’ jiġi protett bi privattiva - Artikolu 70 - Protezzjoni ta’ oġġetti eżistenti)

2013/C 260/09

Lingwa tal-kawża: il-Grieg

Qorti tar-rinviju

Polymeles Protodikeio Athinon

Partijiet fil-kawża prinċipali

Rikorrenti: Daiichi Sankyo Co. Ltd, Sanofi-Aventis Deutschland GmbH

Konvenuta: DEMO Anonymos Viomichaniki kai Emporiki Etairia Farmakon

Suġġett

Talba għal deċiżjoni preliminari — Polymeles Protodikeio Athinon — Interpretazzjoni tal-Artikoli 27 u 70 tal-Ftehim dwar l-aspetti tad-drittijiet ta’ proprjetà intellettwali relatati mal-kummerċ (“TRIPS”) anness mal-Ftehim li jistabbilixxi l-“Organizzazzjoni Dinjija tal-Kummerċ” (ĠU L 336, p. 214) — Distinzjoni bejn l-oqsma li jaqgħu taħt id-dritt Komunitarju u dawk li jaqgħu taħt il-kompetenza tal-Istati Membri — Qasam tal-privattivi — Prodotti kimiċi u farmaċewtiċi

Dispożittiv

(1) L-Artikolu 27 tal-Ftehim dwar l-aspetti tad-drittijiet ta’ proprjetà intellettwali relatati mal-kummerċ, li jifforma l-Anness 1 C tal-Ftehim li jistabbilixxi l-Organizzazzjoni Dinjija tal-Kummerċ (WTO), iffirmat f’Marrakesh fil-15 ta’ April 1994, u li ġie approvat bid-Deċiżjoni tal-Kunsill 94/800/KE, tat-22 ta’ Diċembru 1994, dwar il-konklużjoni f’isem il-Komunità Ewropea, fejn għandhom x’jaqsmu affarijiet fil-kompetenza tagħha, fuq il-ftehim milħuq fil-Laqgħa ta’ Negozjati Multilaterali fl-Urugwaj (1986-1994), jaqa’ taħt il-qasam tal-politika kummerċjali komuni.

(2) L-Artikolu 27 tal-Ftehim TRIPS dwar l-aspetti tad-drittijiet ta’ proprjetà intellettwali relatati mal-kummerċ għandu jiġi interpretat fis-sens li l-invenzjoni ta’ prodott farmaċewtiku, bħall-komponent kimiku attiv ta’ prodott mediċinali, fin-nuqqas ta’ deroga skont il-paragrafu 2 jew 3 ta’ dan l-artikolu, tista’ tkun is-suġġett ta’ privattiva skont il-kundizzjonijiet imsemmija fil-paragrafu 1 ta’ dan l-artikolu.

(3) Privattiva li nkisbet sussegwentement għal talba għall-invenzjoni kemm ta’ proċess ta’ fabbrikazzjoni ta’ prodott farmaċewtiku kif ukoll tal-prodott farmaċewtiku fih innifsu, iżda li ngħatat biss għal dak li jirrigwarda l-proċess ta’ fabbrikazzjoni, ma għandhiex, minħabba r-regoli msemmija fl-Artikoli 27 u 70 tal-Ftehim dwar l-aspetti tad-drittijiet ta’ proprjetà intellettwali relatati mal-kummerċ, tkun ikkunsidrata, sa mid-dħul fis-seħħ ta’ dan il-ftehim, bħala li tkopri l-invenzjoni tal-imsemmi prodott farmaċewtiku.

(1) ĠU C 298, 08.10.2011
MT Il-Ġurnal Uffiċjali tal-Unjoni Ewropea C 252/11

Sentenza tal-Qorti tal-Ġustizzja (L-Ewwel Awla) tas-6 ta’ Ġunju 2013 (talba għal deċiżjoni preliminari tal-Oberlandesgericht Wien — l-Awstrija) — Bundeswettbewerbsbehörde vs Donau Chemie AG, Donauchem GmbH, DC Druck-Chemie Süd GmbH & Co KG, Brenntag Austria Holding GmbH, Brenntag CEE GmbH, ASK Chemicals GmbH, li kienet Ashland-Südchemie-Kernfest GmbH, ASK Chemicals AustriaGmbH, li kienet Ashland Südchemie Hantos GmbH

(Kawża C-536/11) (1)

(Kompetizzjoni - Aċċess għall-fajl - Proċedura ġudizzjarja dwar multi imposti għall-ksur tal-Artikolu 101 TFUE - Impriżi terzi li jixtiequ jibdew kawża għad-danni - Leġiżlazzjoni nazzjonali li tissuġġetta l-aċċess għall-fajl għall-kunsens tal-partijiet kollha fil-proċedura - Prinċipju ta’ effettività)

2013/C 252/16

Lingwa tal-kawża: il-Ġermaniż

Qorti tar-rinviju

Oberlandesgericht Wien

Partijiet fil-kawża prinċipali

Rikorrent: Bundeswettbewerbsbehörde

Konvenuti: Donau Chemie AG, Donauchem GmbH, DC Druck-Chemie Süd GmbH & Co KG, Brenntag Austria Holding GmbH, Brenntag CEE GmbH, ASK Chemicals GmbH, li kienet Ashland-Südchemie-Kernfest GmbH, ASK Chemicals AustriaGmbH, li kienet Ashland Südchemie Hantos GmbH

fil-preżenza ta’: Bundeskartellanwalt, Verband Druck & Medientechnik

Suġġett

Talba għal deċiżjoni preliminari — Oberlandesgericht Wien — Interpretazzjoni tad-dispożizzjonijiet tad-dritt tal-Unjoni fil-qasam tal-akkordji — Aċċess għall-fajl — Leġiżlazzjoni nazzjonali li tissuġġetta, fil-proċedura amministrattiva fil-qasam tal-kompetizzjoni, l-aċċess għall-fajl min-naħa ta’ terzi għall-kunsens tal-partijiet kollha fil-proċedura bl-esklużjoni tal-ibbilanċjar tal-interessi kollha inkwistjoni, meta tali bbilanċjar isir fir-rigward tal-aċċess għall-fajl fil-proċeduri ċivili u kriminali paragunabbli

Dispożittiv

Id-dritt tal-Unjoni, b’mod partikolari l-prinċipju ta’ effettività, jipprekludi dispożizzjoni tad-dritt nazzjonali li permezz tagħha l-aċċess għad-dokumenti li jinsabu fil-proċess relatat ma’ proċedura nazzjonali dwar l-applikazzjoni tal-Artikolu 101 TFUE, inklużi d-dokumenti kkomunikati fil-kuntest ta’ programm ta’ klemenza, ta’ terzi li ma humiex parti f’din il-proċedura u li għandhom l-intenzjoni li jippreżentaw rikorsi għad-danni kontra l-parteċipanti ta’ akkordju, huwa suġġett għall-kunsens tal-partijiet kollha fl-imsemmija proċedura, mingħajr ma tħalli l-ebda possibbiltà lill-qrati nazzjonali li jibbilanċjaw l-interessi preżenti.

(1) ĠU C 13, 14.01.2012.
MT Il-Ġurnal Uffiċjali tal-Unjoni Ewropea C 252/9

Sentenza tal-Qorti tal-Ġustizzja (It-Tielet Awla) tal-11 ta’ Lulju 2013 — Team Relocations NV, Amertranseuro International Holdings Ltd, Trans Euro Ltd, Team Relocations Ltd vs Il-Kummissjoni Ewropea

(Kawża C-444/11 P) (1)

(Appell - Kompetizzjoni - Akkordji - Artikoli 81 KE u 53 tal-Ftehim ŻEE - Suq tas-servizzi ta’ ġarr internazzjonali fil-Belġju - Iffissar dirett u indirett tal-prezzijiet, tqassim tas-suq u manipulazzjoni tal-proċedura ta’ sejħa għal offerti - Ksur uniku u kontinwu - Imputabbiltà - Linji gwida għall-kalkolu tal-multi (2006) - Valuri tal-bejgħ - Kunċett - Proporzjon - Ammont addizzjonali - Ċirkustanzi attenwanti - Obbligu ta’ motivazzjoni - Imputabbiltà tal-aġir li jikkostitwixxi ksur lill-kumpannija parent - Regolament (KE) Nru 1/2003 - Artikolu 23(2) - Limitu ta’ 10 % tad-dħul mill-bejgħ - Proporzjonalità)

2013/C 252/14

Lingwa tal-proċedura: l-Ingliż

Partijiet

Appellanti: Team Relocations NV (rappreżentanti: H. Gilliams, J. Bocken, u L. Gyselen, avukati), Amertranseuro International Holdings Ltd, Trans Euro Ltd, Team Relocations Ltd

Parti oħra fil-proċedura: Il-Kummissjoni Ewropea (rappreżentanti: A. Bouquet u N. von Lingen kif ukoll A. Antoniadis, aġenti)

Suġġett

Appell mis-sentenza tal-Qorti Ġenerali (It-Tmien Awla), tas-16 ta’ Ġunju 2011, Team Relocations NV et vs Il-Kummissjoni (T-204/08 u T-212/08), li permezz tagħha l-Qorti Ġenerali ċaħdet rikors għall-annullament parzjali tad-Deċiżjoni tal-Kummissjoni C(2008) 926 finali, tal-11 ta’ Marzu 2008, dwar proċedura skont l-Artikolu 81 KE u l-Artikolu 53 tal-Ftehim ŻEE (Każ COMP/38.543 — Servizzi ta’ ġarr internazzjonali), dwar akkordju fis-suq Belġjan tas-servizzi ta’ ġarr internazzjonali, dwar l-iffissar dirett u indirett tal-prezzijiet, dwar it-tqassim tas-suq u dwar il-manipulazzjoni tal-proċedura tas-sejħa għal offerti, kif ukoll l-annullament tal-multa imposta fuq ir-rikorrenti jew, sussidjarjament, it-tnaqqis tagħha

Dispożittiv

(1) L-appell huwa miċħud.

(2) Team Relocations NV, Amertranseuro International Holdings Ltd, Trans Euro Ltd u Team Relocations Ltd huma kkundannati in solidum għall-ispejjeż.

(1) ĠU C 347, 26.11.2011.